Professor Dahls gate (Oslo)

Professor Dahls gate (1–53B, 8A–52) er en gate i Oslo. Den går fra Bogstadveien til Kirkeveien. Den fikk sitt navn i 1879 og er oppkalt etter professor Johan Christian Clausen Dahl, mer kjent som maleren I.C. Dahl (1788–1857).

Gaten går fra Kirkeveien i vest, over Vestkanttorvet før den fortsetter østover til der Hegdehaugsveien går over i Bogstadveien.

 Bebyggelse 
NrBildeBeskrivelse 1  Professor Dahls gate 1|100px|bottom  
Leiegård (ark. August Tidemand) oppført 1884 for Otto Juul Schjønneberg. Tre etasjer i pusset tegl. Nyrenessanse. Listeført. 3  Professor Dahls gate 3|100px|bottom  
Oppført for Otto Juul Schjønneberg. Fasademessige likhetstrekk med nr. 1, som er tegnet av August Tidemand. Listeført. 5  Professor Dahls gate 5|100px|bottom  Hjørnegård (ark Samuel Borgfelt) oppført 1902. Fire etasjer med pusset fasade. Enkel jugendstil. Markant hjørnetårn. Underetasje noe endret. Listeført. 7  Professor Dahls gate 7|100px|bottom  Hjørnegård (ark. Carl Aaman) ved Eilert Sundts gate. Fire etasjer i pusset tegl samt loftsetasje. Enkel nyrenessanse med langsgående bånd i de to nederste etasjene. Listeført. 8  Professor Dahls gate 8|100px|bottom  Bolig- og forretningsgård ved Holtegata. Tre etasjer i pusset tegl samt loftsetasje. Enkel nyrenessanse. Forretninger i gateetasjen, for øvrig boliger. Den norske studentersangforening har lokaler i kjelleren, og også Norsk ballettinstitutt holder til i huset. Listeført. 10  Professor Dahls gate 10|100px|bottom  Listeført bygg fra 1886  som i dag tituleres som Casa Rosa. På denne adressen lå før første verdenskrig Frøknene Platous Forskole for gutter, der en av elevene var Johan Borgen. 16  Professor Dahls gate 16|100px|bottom  Boliggård (ark. Jørgen Berner) oppført 1930. Fire etasjer (hvorav øverste litt tilbaketrukket) samt sokkeletasje. Pusset fasade. Funkisaktig. Listeført. 17  Professor Dahls gate 17|100px|bottom  Tilbaketrukket fra gaten (inntil Ulfstens gate) står et stort gult murhus fra 1856 med mansardtak. Seks leiligheter fordelt på to etasjer samt loftsetasje. Huset har vært eid av antroposofer siden 1907, og Rudolf Steiner var flere ganger på besøk her. Listeført. 18  Professor Dahls gate 18|100px|bottom  Her stod tidligere et mindre murhus samt et trehus med adresse nr. 20. Nåværende boliggård (ark. Ole Petter Hjort) oppført 1959. Fire til fem etasjer i upusset tegl. 19  Professor Dahls gate 19A|100px|bottom  Bygård oppført 1902 (nr. 19A) med bakbygning (nr. 19B, arkitekt: Gulbrand Øverbye) fra 1926. Listeført. 21  Professor Dahls gate 21|100px|bottom  Bygård (ark. Kristen Rivertz) oppført 1893–94 for Sigvart Bakke på nordre hjørne ved Majorstuveien. Karakteristisk gård som blander elementer av nyrenessanse og barokk. 3 1/2 etasjer med mansardtak og markert hjørnetårn. Loftsetasjen med de karakteristiske takarkene er åpenbart bygget ut senere (jf. bilde i margen t.h.), og også hjørnetårnet er justert litt. Bygget har tidligere huset et pensjonat. Listeført. Hadde tidligere nr. 21B, idet et trehus på tomten for nr. 23 hadde nr. 21. 22  Professor Dahls gate 22|100px|bottom  Tidligere stod her et trehus. Nåværende boliggård (ark. Rolf Wahlstrøm) oppført 1983. Reisebyrå i gateetasjen. 23  Professor Dahls gate 23|100px|bottom  Murvilla fra 1946, vernet etter Plan- og bygningsloven. 24  Professor Dahls gate 24|100px|bottom  Murvilla (ark. Henrik Bull) oppført 1917/18. Vernet etter Plan- og bygningsloven. 24C–K  Professor Dahls gate 24C–K|100px|bottom  Rekkehus (ark. Nicolai Beer) oppført 1928. Funksjonalisme. En garasje i 24B er fra 1930. 25  Professor Dahls gate 25|100px|bottom  Her stod tidligere en sveitservilla oppført 1864 for Ambrosia Blytt (enke etter Matthias Blytt). Her bodde veidirektør Hans Hagerup Krag i 1880-årene. Nåværende boliggård (åtte boenheter) er tegnet av F.S. Platou og oppført i 1967. Vernet etter Plan- og bygningsloven. 26  Professor Dahls gate 26|100px|bottom  
Hamna, løkkehus på løkke anlagt for Ludvig Kristensen Daa. Oppført 1864, med endringer 1898 av Halfdan Berle. Tilbygg, ny fasade og innvendige endringer i 1917 ved Henrik Bull. Har gått under betegnelsen «Det hvite hus i Professor Dahls gate». Huset har vært brukt til mye forskjellig. Vernet etter Plan- og bygningsloven. 27  Professor Dahls gate 27|100px|bottom  Fjeldhøi, sveitservilla i halvannen etasje oppført 1864 for Ambrosia Blytt. Sønnen, botanikeren Axel Blytt, bodde her i en årrekke. Huset ligger et stykke tilbaketrukket fra gaten, bak 27B–C. Villaen i nr. 37 er svært lik denne. Vernet etter Plan- og bygningsloven. 27B–C  Professor Dahls gate 27B–C|100px|bottom  Tomannsbolig (ark. Adalbert Kielland) i to etasjer oppført 1928. Vernet etter Plan- og bygningsloven. 29  Professor Dahls gate 29|100px|bottom  Fridheim, sveitservilla oppført i 1870-årene for Thorvald O. Boeck. Boeck-familien bodde selv i første etasje og leide for øvrig ut. Blant leieboerne her har vært arkeologen Ingvald Undset og arkitekten Lars Backer. Hovedhuset er omregulert til Industrigata19, og på tomten ned mot Professor Dahls gate står flere trebygninger av varierende alder. Huser Fridheim barnehage etter ominnredning i 1992. Vernet etter Plan- og bygningsloven. 30  Professor Dahls gate 30|100px|bottom  Berles skole (ark. Halfdan Berle), oppført 1897. Varierende bruk gjennom årene. Huser fra 1994 Rudolf Steinerhøyskolen mm. Vernet etter Plan- og bygningsloven. 30B  Professor Dahls gate 30B|100px|bottom  Hamna barnehage  holder til i en bygning innenfor nr. 30 som ble tegnet av Helge Thams og Per Gaare og oppført i 1978. Vernet etter Plan- og bygningsloven. 31  Professor Dahls gate 31|100px|bottom  Panelt tømmerhus i to etasjer oppført ca. 1868, muligens som tomannsbolig. Ombygget og innredet som enebolig 1896 ved Hjalmar Welhaven for Emil Roll. Ominnredet til tomannsbolig 1930 ved Arne Korsmo og Sverre Aasland. Restaurert 1994. Vernet etter Plan- og bygningsloven. 31B–H  Professor Dahls gate 31B–H|100px|bottom  Buet boligblokk (ark. Frithjof Reppen) oppført 1931. Strekker seg bort til Fearnleys gate. Funksjonalisme. Vernet etter Plan- og bygningsloven. 32  Professor Dahls gate 32|100px|bottom  Murvilla (ark. Hans Olsen) oppført 1896–98 for Christian Langaard på løkken Rolighed (Langgaardsløkken). På samme eiendom står et hus i hjørnet ved Briskebyveien, og sør for dette er kjeglebanehuset i Briskebyveien 21. Vernet etter Plan- og bygningsloven. 33A–E  Professor Dahls gate 33A–E|100px|bottom  Buet boligblokk (ark. Frithjof Reppen) oppført 1931. Strekker seg bort til Fearnleys gate. Funksjonalisme. Vernet etter Plan- og bygningsloven. 35  Professor Dahls gate 35|100px|bottom  Bygård (ark. Halfdan Berle) oppført 1900–04. Fire etasjer samt høy sokkeletasje, blanding av pussede og upussede flater i fasaden. Listeført. 36  Professor Dahls gate 36|100px|bottom  Hus i to etasjer oppført for Frognerjordet skole i 1859. Skolebygningen ble utvidet noen år etterpå for så å bli avløst av Uranienborg skole.  Fra 1872 Hegdehaugen Børneasyl (barnehage). Kommunal barnehage fra 1952. Går i dag under navnet Hegdehaugen barnehage siden 1986. Listeført. 37  Professor Dahls gate 37|100px|bottom  Halvannen etasjes sveitservilla oppført 1878 for Mathias Johannessen og Hans Nilsen. Markant midtparti med veranda i to etasjer. Står på grunnen til den ikke-fullførte Frits Thaulows gate og var rivningstruet. Påbygget i noe avvikende stil av arkitektkontoret Telje-Torp-Aasen i 1984. For øvrig svært lik nr. 27. Listeført. 39  Professor Dahls gate 39|100px|bottom  Bygård (ark. Olvar Ibsen) oppført 1947. 42  Professor Dahls gate 42|100px|bottom  Murvilla (ark. Th. Bjørnstad) oppført 1926. Vernet etter Plan- og bygningsloven. 43  Professor Dahls gate 43|100px|bottom  Leiegård (ark. Olaf Boye) oppført 1896. Fire etasjer i pusset tegl. Nyrenessanse. Blant tidligere beboere her er Aksel Arstal, forfatteren av første utgave av Oslo byleksikon. Listeført. 44A  Professor Dahls gate 44A|100px|bottom  Sognshøi eller Sognshaug i nr. 44 var en løkkeeiendom som ble frasolgt Sognsløkken i 1846 til A.W. Müller. Fra 1856 var eiendommen eid av Louise Muus og ble kalt Muus(e)løkken. Hovedhuset ligger på et lite høydedrag og har adresse 44A. Det finnes motstridende påstander om byggeår, men huset skal ha vært enkelt i begynnelsen og fått mer sveitserpreg etterhvert. Dette er så dempet ved senere endringer. Det som gjenstår av løkkeeiendommen, brukes i dag av Frogner barnehage. Vernet etter Plan- og bygningsloven. 44B  Professor Dahls gate 44B|100px|bottom  Stall på Sognshøi. Brukt som atelier av Henrik Sørensen i 1930-årene. Inngår nå i bygningsmassen til Frogner barnehage. 45  Professor Dahls gate 45|100px|bottom  
Bygård (ark. Eduard Carlén) oppført 1898. Listeført. 46A  Professor Dahls gate 46A|100px|bottom  Villa tegnet av og oppført for Trond Eliassen i 1956. Vernet etter Plan- og bygningsloven. 46B  Professor Dahls gate 46B|100px|bottom  Villa (ark. Bjercke og Eliassen) oppført 1920 som Georg Eliassens privatbolig. Tildelt Sundts premie samme år. Vernet etter Plan- og bygningsloven. 47  Professor Dahls gate 47|100px|bottom  Boligblokk (ark. H. Mollø-Christensen) oppført 1970. 48  Professor Dahls gate 48|100px|bottom  På et høydedrag litt innenfor gaten stod tidligere en trevilla. Dagens boligblokk er tegnet av Bakstad & Hovind og oppført i 1984. Upusset rød tegl i fasaden. 50  Professor Dahls gate 50|100px|bottom  På en tomt som tidligere hadde adresse Kirkeveien 29, står en boligblokk oppført i 1990. Gul tegl i fasaden. 51  Professor Dahls gate 51|100px|bottom  Boligblokk  (ark. Peter Daniel Hofflund) med tre etasjer samt kjeller og loft oppført 1936. Listeført. 52  Professor Dahls gate 52|100px|bottom  Boligblokk (ark. Gunnar Schultz) oppført 1935. Tre etasjer samt loft. Listeført. 53  Professor Dahls gate 53|100px|bottom  Boligblokk  (ark. Peter Daniel Hofflund) med tre etasjer samt kjeller og loft oppført 1936. Listeført.

 Referanser 
Kart fra 1940, blad 1 hos Byarkivet i Oslo kommune.
Kart fra 1940, blad 2 hos Byarkivet i Oslo kommune.

Oslo gårdkalender, s. 255.
Oslo gårdkalender, s. 256.
Oslo gårdkalender, s. 257.
Oslo gårdkalender, s. 258.
Oslo gårdkalender, s. B62.

Geir Tandberg Steigan: Colletts gate 9 (Arkitekturhistorie.no)

Geir Tandberg Steigan: Arkitektur og historie i Oslo: Arkitekt Olaf Boye på Majorstuen (Arkitekturhistorie.no)
Geir Tandberg Steigan: Bogstadveien 2 (Arkitekturhistorie.no)
Geir Tandberg Steigan: Professor Dahls gate 5 (Arkitekturhistorie.no)
Geir Tandberg Steigan: Professor Dahls gate 21b (Arkitekturhistorie.no)
Geir Tandberg Steigan: Hamna, Professor Dahls gate 26 (Arkitekturhistorie.no)
Geir Tandberg Steigan: Fjeldhøi, Professor Dahls gate 27 (Arkitekturhistorie.no)
Geir Tandberg Steigan: Fridheim, Professor Dahls gate 29 (Arkitekturhistorie.no)
Geir Tandberg Steigan: Berle skole, Professor Dahls gate 30 (Arkitekturhistorie.no)
Geir Tandberg Steigan: Professor Dahls gate 31 (Arkitekturhistorie.no)
Geir Tandberg Steigan: Rolighed, Professor Dahls gate 32 (Arkitekturhistorie.no)
Geir Tandberg Steigan: Professor Dahls gate 37 (Arkitekturhistorie.no)
Geir Tandberg Steigan: Sognshøi, Professor Dahls gate 44b (Arkitekturhistorie.no)

Olsen (2017), s. 213.
Olsen (2017), s. 214.
Olsen (2017), s. 215.
Olsen (2017), s. 218.
Olsen (2017), s. 222.
Olsen (2017), s. 223.
Olsen (2017), s. 224.
Olsen (2017), s. 225.

Mørch (2009), s. 111.

Sameiet Professor Dahls gate 1

Norsk ballettinstitutt
Nr. 7 i Det antroposofiske kvartal bak Slottet
Nr. 9 i Det antroposofiske kvartal bak Slottet

Fridheim barnehage

Oslo kommune om Hamna barnehage
Oslo kommune om Hegdehaugen barnehage
Oslo kommune om Frogner barnehage

 Litteratur 





 Eksterne lenker 

 Lokalhistoriewiki


Kategori:Veier i Oslo
Kategori:Veier i bydel Frogner
Kategori:Veier i Oslo oppkalt etter menn